EkBass/fiwiki-20250220-pages-articles huggingface dataset:
Arvi Hyttinen

Karl Arvid (Arvi) Hyttinen (11. tammikuuta 1886 Kontiolahti – 18. tammikuuta 1946)Ylioppilasmatrikkeli 1900 - 1907 Koonnut Veli-Matti Autio. Viitattu 18.4.2018.Arvi Hyttisen kuolinilmoitus (maksullinen artikkeli) Helsingin Sanomat 21.1.1946, HS Aikakone. Viitattu 18.4.2018. oli suomalainen toimitusjohtaja ja näytelmäkirjailija. Hyttisen vanhemmat olivat koneenkäyttäjä Johan Henrik Hyttinen ja Iida Loviisa Hiltunen. Hyttinen kirjoitti ylioppilaaksi Viipurin reaalilyseosta vuonna 1904 ja valmistui filosofian maisteriksi vuonna 1911. Hän opiskeli pääaineenaan kansantaloustiedettä. Hyttinen työskenteli vuosina 1906–1912 SOK:n neuvontatoimiston päällikkönä ja Yhteishyvä-lehden toimittajana. Vuosina 1912–1915 hän oli osuusliike Elannon toimitusjohtajana, ja perusti sitten oman tuonti- ja vientiliikkeen Wetterstrand & Hyttisen. Vuosina 1918–1919 hän johti Suomen elintarvikkeiden tuontikonttoria Berliinissä. Vuosina 1920–1923 Hyttinen oli Kuopiossa toimineen Oy Gust. Raninin toimitusjohtajana, vuosina 1923–1926 Oy Savon ja Veljekset Peusan edustajana Helsingissä ja vuosina 1926–1929 John Barker Oy:n edustajana Turussa. Vuodesta 1929 hän oli Littoisten verkatehtaan myyntipäällikkönä ja vuosina 1931–1936 sen toimitusjohtajana. Vuodesta 1936 hän oli Lassila & Tikanojan palveluksessa. Sotavuosina Hyttinen oli lisäksi Kansanhuoltoministeriön toimistopäällikkönä. Hän kuului vuosina 1912–1915 Helsingin ja myöhemmin Kuopion kaupunginvaltuustoon.Arvi Hyttinen 50-vuotias. (maksullinen artikkeli) Helsingin Sanomat 11.1.1936, HS Aikakone. Viitattu 18.4.2018.Arvi Hyttinen 60-vuotias. (maksullinen artikkeli) Helsingin Sanomat 11.1.1946, HS Aikakone. Viitattu 18.4.2018. == Teoksia == * Salaliitto : huvinäytelmä 1:ssä näytöksessä ; kirj. A. H. Näytelmäkirjallisuutta n:o 67. U. W. Telén ja K., Kuopio 1904. * Velkakauppa-ystävämme ; kirj. A. H. / S. O. K:n lentolehtinen n:o 1. S. O. K., Tampere 1907, 3. painos 1917, 4. painos 1919. * Littoisten tehdas ennen ja nyt. Turku 1935. * Pistejärjestelmä : mitä yksityisen kansalaisen, elinkeinonharjoittajan ja kansanhuoltolautakunnan jäsenen tulee tietää vaatetustarvikkeiden ja jalkineiden säännöstelystä : kansanhuoltoministeriön tarkastama ja hyväksymä. Otava 1941. == Suomennoksia == * Englannin osuuskauppatoiminnan historia : nuorisolle kertonut Isa Nicholson ; saksankielestä suomentanut A. H. Suomen osuuskauppojen keskusosuuskunta, Tampere 1907 * Hans Müller : Luokkataisteluteoria ja osuuskauppaliikkeen puolueettomuusperiaate. Suomen osuuskauppojen keskusosuuskunta, Helsinki 1911 == Lähteet == * ===Viitteet=== Luokka:Suomalaiset yritysjohtajat Luokka:Suomalaiset osuustoimintaliikkeen vaikuttajat Luokka:Suomalaiset näytelmäkirjailijat Luokka:Helsingin kaupunginvaltuutetut Luokka:Kuopion kaupunginvaltuutetut Luokka:Vuonna 1886 syntyneet Luokka:Vuonna 1946 kuolleet
Vihtori Niemi

Viktor (Vihtori) Robert Niemi (27. maaliskuuta 1870 Luumäki – 21. huhtikuuta 1910 Kristiinankaupunki) oli suomalainen näytelmäkirjailija ja Suupohjan Kaiun (sittemmin Suupohjan Sanomat) vastaava toimittaja ja Kaskisten lehden perustaja ja toimittaja. Vihtori Niemi oli syntynyt Luumäellä ja hänen sukunsa on nimeltään Hirviniemi. Hän oli myöhemmin lyhentänyt nimensä Niemeksi. Merkittävän osan elämästään hän asui Kristiinankaupungissa, jossa tuli tunnetuksi myös sekä fennomaanina että raittiusmiehenä. Merkittävä osa hänen näytelmistään käsitteleekin juuri raittiuden ihannetta. Hänen vaimonsa oli Mimmi Niemi (o.s. Malin, kuollut 1912). Koulutukseltaan Vihtori Niemi oli tekniikan ylioppilas. Niemi toimi nykyisin Suupohjan Sanomat nimellä ilmestyvän edeltäjän Suupohjan Kaiun vastaavana toimittajana vuoden 1901 alusta saman vuoden heinäkuun 20. päivään asti. Tänä aikana lehdellä oli kiistaa muun muassa paino-oikeuksista, minkä seurauksena Niemen sekä lehden omistajan, Vihtori Haarosen, välit tulehtuivat. Tämä johtikin lopulta Vihtori Niemen eroon. Useiden vaiheiden jälkeen Niemestä tuli kuitenkin uuden kirjapainon Kirjapaino Tapion omistaja ja niin ollen Suupohja Kaikuakin painaneen Kansallis Kirjapainon kilpailija. Vuodesta 1904 hän alkoi julkaista uutta Kaskisten Lehteä, joka nimestään huolimatta oli keskittynyt enemmän Kristiinankaupunkiin ja oli siis Suupohjan Kaiun kilpailija. Lehti muutti nimensä Etelä-Pohjanmaaksi vuodesta 1906, ja se kilpaili tasaväkisesti Suupohjan Kaiun kanssa Vihtori Niemen vuonna 1910 tapahtuneeseen kuolemaan saakka. Vihtori Niemen vaimo Mimmi Niemi vuokrasi lehden julkaistavaksi muille, mutta lehti lopetti ilmestymisensä Mimmi Niemen kuoleman jälkeen vuonna 1912. Vihtori Niemi kuoli keuhkokuumeeseen. Vihtori ja Mimmi Niemellä oli kaikkiaan neljä lasta, joista ensimmäinen, Taimi Lilja Lemmikki, kuoli varhain. Muut lapset olivat Toinen Taimi Lilja Lemmikki, Vieno Tauno Tapio sekä Ilta. == Teoksia == * Mikkelin kekkerit : yksinäytöksinen ilveily. Näytelmäkirjallisuutta 1. Tekijä, Helsinki 1899 * Juomalakko : yksinäytöksinen näytelmä. Näytelmäkirjallisuutta 39. Telén, Kuopio 1900 * Lukkarin arkityöt : yksinäytöksinen huvinäytelmä. Näytelmäkirjallisuutta 38. Telén, Kuopio 1900, 3. painos 1902, 4. painos 1907, 5. painos 1912, 6. painos 1919, 7. painos Karisto 1933, 8. painos 1939, 9. painos 1948, 10. painos 1957 * Warpuja vainioilta : Suupohjan Kaiun kevätalbumi ; toim. Vihtori Niemi. Suupohjan Kaiun kirjapaino, Kristiina 1901 * Joulukuusi : lasten näytelmä. Kristiina 1902 * Rauhan soihtu : kuvitettu, tilapäinen julkaisu. Kristiina 1902 == Suomennoksia == * Milton Danvers : Salapoliisin häämatka, suomennos Suupohjan Kaiulle. Suomentaja, Kristiina 1900 == Aiheesta muualla == * Vapaasti ladattavia Vihtori Niemen e-kirjoja Project Gutenbergiltä ja Projekti Lönnrotilta == Lähteet == * * http://digi.kansalliskirjasto.fi/sanomalehti/binding/783668#?page=2 * Pänkälä, Martti: Suupohjan Sanomat 1897–1997. Ilkka Print, Suupohjan Kirjapaino 1997 ===Viitteet=== Luokka:Suomalaiset näytelmäkirjailijat Luokka:Suomalaiset toimittajat Luokka:Vuonna 1870 syntyneet Luokka:Vuonna 1910 kuolleet
The Creation

The Creation on englantilainen rock-yhtye, joka perustettiin vuonna 1966. Alkuperäisjäsenet olivat: Kenny Pickett (laulu), Eddie Phillips (kitara), Jack Jones (rummut) ja Bob Garner (basso). Heidän tunnetuin kappaleensa on ”Painter Man”, jonka myöhemmin levytti myös Boney M. -discoyhtye. Yhtye hajosi 60-luvun lopulla, mutta palasi takaisin 80-luvun puolivälissä. __NOTOC__ == Jäsenet == === Alkuperäiset === * Kenny Pickett (kuoli 10. tammikuuta 1997) - laulu * Eddie Phillips - soolokitara * Jack Jones - rummut * Bob Garner - basso === Myöhemmät === * Kim Gardner - basso, 1967/68 * Ron Wood - kitara, 1968 * John Dalton - basso, 1980-luvun puolivälissä * Mick Avory - rummut, 1980-luvun puolivälissä * Simon Tourle - laulu, 2000-luvun alusta nykypäivään * Tony Barber - basso, 2000-luvun alusta nykypäivään * Kevin Mann - rummut, 2000-luvun alusta nykypäivään ==Diskografia== ===Studioalbumit=== *1967 - We Are Paintermen *1996 - Power Surge ===Kokoelmat ja livealbumit=== *1968 - The Best of The Creation *1973 - Creation 66-67 *1975 - The Creation *1982 - The Mark Four/The Creation *1982 - How Does it Feel to Feel? ( *1984 - Recreation *1985 - Live at the Beat Scene Club *1993 - Lay the Ghost *1994 - Painter Man *1998 - Our Music Is Red - With Purple Flashes *1998 - Complete Collection, Vol. 1: Making Time *1998 - Complete Collection, Vol. 2: Biff Bang Pow *2004 - Psychedelic Rose: The Great Lost Creation Album *2007 - The Singles Collection ===DVD=== *2004 - Red with Purple Flashes: The Creation Live ===Singlet=== * "Making Time" / "Try and Stop Me" (1966) * "Painter Man" / " Biff Bang Pow" (1966) * "Cool Jerk" / "Life Is Just Beginning" (1967) * "If I Stay Too Long" / "Nightmares" (1967) * "Life is Just Beginning" / "Through My Eyes" (1967) * "How Does it Feel to Feel" / "Tom Tom" (1968) * "Midway Down" / "The Girls are Naked" (1968) * "Bony Moronie" / "Mercy, Mercy, Mercy" (1968) * "For All that I Am" b/w "Uncle Bert" (1968) * "A Spirit called Love" / "Making Time" (1987) * "Creation" / "Shock Horror" (1994) * "Red With Purple Flashes" (2008) Luokka:Brittiläiset rockyhtyeet Luokka:1960-luvun rockyhtyeet ja -artistit
Palmitoleiinihappo

Palmitoleiinihappo (tunnetaan myös nimillä cis-9-heksadekeenihappo ja C16:1) on kertatyydyttymätön omega-7-rasvahappo, jota esiintyy ihmisen rasvakudoksen glyserideissä ja erityisesti maksassa. Aineen on todettu vähentävän insuliiniresistenssiä lihaksissa ja estävän beetasolujen tuhoutumistaChronic administration of palmitoleic acid reduces insulin resistance and hepatic lipid accumulation in KK-Ay Mice with genetic type 2 diabetes. Happoa on tavattu erityisesti australianpähkinöiden ja tyrnimarjojen sisältämissä öljyissä, joissa pitoisuus vaihtelee 17 % ja 40 % välillä. == Lähteet == == Aiheesta muualla == *PubChem: Palmitoleic acid *Human Metabolome Database (HMDB): Palmitoleic acid *DrugBank: Palmitoleic Acid *Kyoto Encyclopedia of Genes and Genomes (KEGG): Palmitoleic acid *ChemBlink: Palmitoleic acid Luokka:Rasvahapot
Sofi Flink

Ida Sofi Emilia Flink (s. 8. heinäkuuta 1995) on ruotsalainen keihäänheittäjä. Vuonna 2011 Flink sijoittui toiseksi alle 18-vuotiaiden MM-kilpailuissa tuloksella 54,62 m. Vuonna 2012 alle 20-vuotiaiden MM-kilpailuissa hän voitti kultaa. Hän heitti karsinnassa ensimmäisellään Ruotsin ennätyksen 58,16 m ja paransi omaa ennätystään yli kolme metriä. Loppukilpailussa hän oli ennen viimeistä kierrosta kolmantena tuloksella 56,71 m. Viimeisellä kierroksella hän heitti 61,40 m ja paransi ennätystään jälleen yli kolme metriä. Alle 20-vuotiaiden EM-kilpailuissa Rietissä 2013 hän voitti kultaa. Hän oli jälleen ennen viimeistä kierrosta kolmantena, mutta heitti viimeisellään 57,91 m ja voitti toiseksi tulleen Christin Hussongin yhdellä senttimetrillä. Vuoden 2014 alle 20-vuotiaiden MM-kilpailuissa Eugenessa hän sijoittui toiseksi tuloksella 56,70 m. Ensimmäisissä aikuisten arvokisoissaan Moskovan MM-kisoissa 2013 Flink heitti karsinnoissa heti ensimmäisellä heitollaan yli karsintarajan, tehden samalla uuden Ruotsin ennätyksen, 61,96 metriä. Loppukilpailussa hän sijoittui kymmenenneksi tuloksella 59,52 m. Zürichin EM-kilpailuissa 2014 hän sijoittui 12:nneksi tuloksella 56,68 m. Hän karsiutui loppukilpailusta Amsterdamin EM-kilpailuissa 2016 ja oli kymmenes Berliinin EM-kilpailuissa 2018. Viitattu 31.8.2014 == Lähteet == Luokka:Ruotsalaiset keihäänheittäjät Luokka:Vuonna 1995 syntyneet Luokka:Elävät henkilöt
Khardung La

Khardung La on sola Intian Himalajalla Ladakhissa, Lehin kaupungin pohjoispuolella. Intialaiset mainostavat 4 693 metrin korkeudella olevaa solaa maailman korkeimpana motorisoituna tienä.Lonely Planet viitattu 18.7.2012 Vanha kauppakaravaanireitti on aiemmin kulkenut solan yli Länsi-Kiinan Kašgariin asti. == Lähteet == == Aiheesta muualla == Luokka:Ladakh Luokka:Himalajan solat
William Zephyrine Gomes

William Zephyrine Gomes (26. elokuuta 1916 Karachi – 5. maaliskuuta 2004) oli intialainen roomalaiskatolinen piispa. Hänet vihittiin papiksi Bombayn arkkihiippakuntaan 22. joulukuuta 1941 ja nimitettiin sen vihkipiispaksi sekä Parlaisin titulaaripiispaksi 18. maaliskuuta 1961. Piispaksi vihkiminen seurasi 21. toukokuuta. Pääkonsekraattorina toimi Johannes XXIII, jota avustivat Fulton John Sheen ja Edoardo Mason.Catholic-Hierarchy.org: Bishop William Zephyrine Gomes Gomes sai 12. kesäkuuta 1967 nimityksen Poonan piispaksi, jona hän toimi, kunnes erosi tehtävistään 1. joulukuuta 1976. Hän osallistui Vatikaanin toiseen kirkolliskokoukseen. == Lähteet == Luokka:Intialaiset katoliset piispat Luokka:Vuonna 1916 syntyneet Luokka:Vuonna 2004 kuolleet
Heckler & Koch HK33

Heckler & Koch HK33 on saksalaisen aseyhtiön Heckler & Kochin 1960-luvun loppupuoliskolla kehittämä ja vuodesta 1968 valmistama, hidastetun rullasulun periaatteella toimiva rynnäkkökivääri.http://world.guns.ru/assault/de/hk- hk33-and-hk53-e.html == Lähteet == == Aiheesta muualla == *Modern Firearms: Heckler&Koch; HK 33 and HK 53 Luokka:Rynnäkkökiväärit
Carlos María Colina y Rubio

Carlos María Colina y Rubio (4. marraskuuta 1813 – 10. maaliskuuta 1879) oli meksikolainen roomalaiskatolinen piispa. Hänet vihittiin diakoniksi 12. maaliskuuta ja papiksi 27. maaliskuuta 1837. Hän sai 7. huhtikuuta 1854 nimityksen Chiapasin (Ciudad Real de Chiapas) hiippakunnan johtoon. Piispaksi vihkiminen seurasi 20. elokuuta. Pääkonsekraattorina toimi Pedro Espinosa y Dávalos.Catholic-Hierarchy.org: Bishop Carlos María Colina y Rubio Colina y Rubio nimitettiin Tlaxcalan piispaksi 19. maaliskuuta 1863, ja hänet asetettiin tähän virkaan 7. helmikuuta 1864. Hän osallistui Vatikaanin ensimmäiseen kirkolliskokoukseen ja kuoli 65-vuotiaana virassa. == Lähteet == Luokka:Meksikolaiset papit Luokka:Katoliset piispat Luokka:Vuonna 1813 syntyneet Luokka:Vuonna 1879 kuolleet
Enrique Díaz Díaz

Enrique Díaz Díaz (s. 13. kesäkuuta 1952) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 23. lokakuuta 1977 ja nimitettiin San Cristóbal de Las Casasin hiippakunnan vihkipiispaksi sekä Izirzadan titulaaripiispaksi 30. huhtikuuta 2003. Piispaksi vihkiminen seurasi 10. heinäkuuta. Pääkonsekraattorina toimi Felipe Arizmendi Esquivel, jota avustivat Giuseppe Bertello ja Alberto Suárez Inda.Catholic-Hierarchy.org: Bishop Enrique Díaz Díaz == Lähteet == Luokka:Meksikolaiset papit Luokka:Katoliset piispat Luokka:Vuonna 1952 syntyneet Luokka:Elävät henkilöt
Kargil

Kargil on kaupunki Intian Ladakhin liittovaltion alueella Kargilin piirikunnassa. Kargilin asukasluku oli vuoden 2011 väestönlaskennassa 16 338\. Kaupunki sijaitsee Himalajan vuoristossa lähellä Kashmirissa kulkevaa Intian ja Pakistanin välistä kiisteltyä valvontalinjaa. Alueella on sattunut yhteenottoja, jotka vuonna 1999 kärjistyivät muutaman kuukauden kestäneeksi Kargilin sodaksi. ==Maantiede== Kargil sijaitsee Intian Ladakhin liittovaltion alueella, joka aikaisemmin oli osa Jammun ja Kashmiri osavaltiota. Alue on Himalajan vuoristoon kuuluvaa Zaskarvuoria lähellä Intian ja Pakistanin välistä valvontalinjaa ( eli LoC) maiden kiistelemän Kashmirn seudulla. Kargilia on kuvailtu usein porttina Ladakhin alueelle. Ilmasto alueella on kuiva ja kylmä. Talvisin sateet tulevat lumena. ==Historia== Kargilin nykyinen nimi on johdettu yhden teorian mukaan sanoista Khar ja rKil, jotka tarkoittavat linnaa ja keskustaa. Paikannimi merkitsisi siis vapaasti käännettynä paikkaa linnoitusten välillä, mutta nimen alkuperälle on esitetty myös vaihtoehtoisia teorioita. Tiibetiläisissä teoksissa paikka tunnettiin nimellä Purik. Islamsaapui alueelle 1400-luvun aikana. Kargililaiset muslimikauppiaat olivat historiallisesti hallinneet muuten paljolti buddhalaisen Ladakhin kaupankäyntiä. Heidän kauttaan myytiin etenkin pashminavillaa Kashmirin laakson kutojille. Pakistanilaiset joukot valtasivat Kargilin Intian jakoa seuranneen Intian ja Pakistanin välisen sodan aikana vuonna 1948. Kargililla oli strategista merkitystä reitillä Zoji Lan solan kautta Intian hallitsemien Srinagarin ja Lehin välillä. Intialaisten onnistui kuitenkin vallata Kargil takaisin veristen taistelujen jälkeen vastahyökkäyksessä lokakuussa 1948. Sodan päättyessä Kargil jäi Intian hallitsemalle puolelle kiisteltyä Kashmiria. Kargilin suunnalla ja Pakistanin ja Intian välisellä valvontalinjalla yleensä käytiin myöhempinä vuosina useita yhteenottoja. 1990-luvulla rajan yli tehtiin useita tykistöiskuja puolin ja toisin. Marraskuussa 1998 Pakistan aloitti sotilaidensa soluttamisen Kargilin alueelle, mikä johti Kargilin sotaan seuraavana vuonna. Verisimmät taistelut käytiin touko–heinäkuussa 1999. Parin kuukauden taistelujen jälkeen intialaiset olivat lopulta vallanneet takaisin pakistanilaisten valtaamat asemat vuorilla lähellä Kargilia. ==Väestö== thumb|Kargilin asukkaita. Kargilin kunnan asukasluku oli Intian vuoden 2011 väestönlaskennan mukaan 16 338\. Lukutaitoisuus oli 83,55 %. Uskonnoltaan muslimeja oli 77,56 %, hinduja 19,21 % ja sikhejä 2,2 %. Muslimit ovat pääosin šiialaisia ja etniseltä taustaltaan balteja. == Lähteet == == Aiheesta muualla == Luokka:Ladakh Luokka:Intian kaupungit
Kyläjärven ampuma-alue

Kyläjärven ampuma-alue on puolustusvoimien hallinnassa oleva, pääosin Jääkäriprikaatin käytössä oleva ampuma- ja harjoitusalue joka sijaitsee Sodankylässä Kyläjärven alueella kuntakeskuksesta lounaaseen ja on laajuudeltaan 110 neliökilometriä. Ampuma-alue on puolustusvoimien neljänneksi suurin. Alueen keskellä sijaitsee turkoosivetinen Uhrilampi. Alueen itäosassa sen itäisin haarake rajoittuu Kitisenjokeen. Ampuma-alue otettiin käyttöön vuonna 1969. Itse Kyläjärvi on 0,79 neliökilometrin suuruinen järvi Sodankylässä kuuluen Kemijoen päävesistöön. == Lähteet == Luokka:Suomen ampuma-alueet Luokka:Jääkäriprikaati
Frans Korpi

Frans Daniel Korpi (14. heinäkuuta 1870 Jalasjärvi – 7. toukokuuta 1945 Helsinki) oli suomalainen teosofi, toimittaja ja kirjailija. Hän työskenteli toimittajana Elämä-lehdessä, Talonpojan Lehdessä ja Maalaisessa. Korpi oli myös Lallin ensimmäinen päätoimittaja. Ennen toimittajaksi ryhtymistään Korpi työskenteli renkinä, vanginvartijana ja etsivänä poliisina. Hän oli aktiivinen myös Suomen Sosialistisessa Reformipuolueessa, jonka äänenkannattaja Elämä oli. Korpi valittiin puolueen ohjelmaluonnosta valmistavaan komiteaan 23. elokuuta 1906 ja puoluevartion jäseneksi 9. syyskuuta alkaen.; ; ; ; Korpi kuoli Helsingissä 74-vuotiaana toukokuussa 1945. Hänet on haudattu perhehautaan Malmin hautausmaalle. == Teoksia == * Muutama sana maalaiskansalle itsekasvatuksen tarpeellisuudesta. Tekijä, Helsinki 1908 * Lomahetkinä ; kirjoittanut F. K. Teosofinen kirjakauppa, Helsinki 1915 * Pyhä tuli : nykyaikaisen totuudenetsijän elämänvaiheita 1 osa. Tietäjä, Tampere 1919 == Lähteet == * * Teosofia ja tiede ===Viitteet=== Luokka:Suomalaiset kirjailijat Luokka:Suomalaiset teosofit Luokka: Suomalaiset toimittajat Luokka:Vuonna 1870 syntyneet Luokka:Vuonna 1945 kuolleet
Seppo Leivo

Seppo Jouko Immanuel Leivo (11. helmikuuta 1924 Helsinki, Suomi − 15. lokakuuta 2006, Parry Sound, Kanada) oli tasapainotaiteilija, jonglööri ja opettaja. Leivo oli kansainvälisesti tunnetuimpia suomalaisjonglöörejä. Hän oli mukana jatkosodan asemasotavaiheessa Karhumäen kaupungissa esiintyneessä Suomen viihdytysjoukkojen Karhumäen tivolissa. Sodan jälkeen Leivo esiintyi ravintoloissa ja yksityisjuhlissa. Esiintymismatkoja järjestyi myös Englantiin ja Tanskaan. Mutta koska tulot olivat satunnaisia, hän päätti olympiavuonna 1952 muuttaa vastavihityn vaimonsa Railin kanssa siirtolaiseksi Kanadaan. Leivo puhui englantia ja ranskaa, jotka kumpikin olivat Kanadan virallisia kieliä. Torontossa Leivon artistin ura lähti heti vauhtiin. Bravuurinumeroihin kuului suukapulan päässä oleva vanne, jonka huipulla oli täysi olutkolpakko. Hän antoi vanteelle vauhtia ja otti käsiinsä ja toiseen jalkaansa nipun renkaita ja pyöritti niitä hyvän tovin läikyttämättä tippaakaan olutta. Seppo tai Zeppo, Lievo, Leino tai Nievo, miten nimi kulloinkin kirjoitettiin ilmoituksissa, esiintyi kabareteissa, ravintoloissa, televisiossa ja avustajana elokuvissakin. Esiintymiset vähenivät 1960-luvun alussa. Leivo oli jonkin aikaa töissä postissa ja jatkoi sitten kesken jääneitä opintojaan Toronton yliopistossa ja valmistui maisteriksi. Hän sai vakituisen viran ontariolaisessa lukiossa. Suomalainen Seppo Leivo opetti kanadalaisille lukiolaisille ranskaa, saksaa ja espanjaa. Leivo kävi Suomessa eläkeläisenä säännöllisesti veteraanikuntoutuksessa ja tapaamassa ystäväänsä Solmu Mäkelää. Seppo Leivon veli ja opettaja oli taiteilijanimeä Osmo Armand käyttänyt jonglööri Osmo Leivo (1915–1960).Sirkusteltta-blogi 16.7.2012 : Seppo Leivon elämänkerta [n: sic!] == Kirjallisuutta == * Zeppo Nievo ja muu elämäni; toimittanut Osmo Leivo. Books on Demand cop, Helsinki 2012 ISBN 978-952-498-847-6 == Lähteet == Luokka:Suomalaiset sirkustaiteilijat Luokka:Kanadansuomalaiset henkilöt Luokka:Vuonna 1924 syntyneet Luokka:Vuonna 2006 kuolleet
Manali

Manali on kaupunki Intian Himalajalla, Himachal Pradeshin osavaltiossa, 1 950 metrin korkeudella merenpinnasta. Kaupunki sijaitsee metsäisessä laaksossa ja on kesäisin intialaisten suosima lomakohde, jonne paetaan tasankojen kuumuutta ja monsuunisateita. Noin 8 000 asukkaan kaupunki jakautuu vanhaan ja uuteen Manaliin. ==Lähteet== == Aiheesta muualla == Luokka:Himachal Pradeshin kaupungit
Manti Te’o

Manti Malietau Louis Te’o (s. 26. tammikuuta 1991, Laie, Havaiji) on yhdysvaltalainen amerikkalaisen jalkapallon pelaaja, pelipaikaltaan tukimies. Hän edustaa tällä hetkellä NFL-joukkue New Orleans Saintsia, jota ennen hän pelasi yliopistojalkapalloa Notre Damen yliopiston joukkueessa. ==Ennen NFL:ää== Lukiourallaan Punohaou Schoolissa, Honolulussa Te’o oli yksi ikäluokkansa parhaista pelaajista Yhdysvalloissa, ja ESPN arvioi hänet koko maan toiseksi parhaaksi pelaajaksi, pelinrakentaja Matt Barkleyn jälkeen. Neljä vuotta Notre Damen perinteikkään yliopiston joukkueessa Fighting Irishissa pelannut Te’o johdatti viimeisellä yliopistokaudellaan Notre Damen tappiottomaan kauteen, ja joukkue eteni NCAA:n mestaruusotteluun, BCS National Championship Gameen. Loppuottelussa Notre Dame kuitenkin jäi täysin vastustaja Alabaman jalkoihin, aiheuttaen Fighting Irishille kauden ainoan tappion. Te’o oli vahva ehdokas vuoden 2012 Heisman Trophyn voittajaksi, jolloin hän olisi ollut kautta aikojen toinen palkinnon voittanut puolustaja. Hän sijoittui lopullisessa äänestyksessä toiseksi, Texas A&M;:n pelinrakentaja Johnny Manzielin jälkeen. ===Tyttöystävä-huijaus=== Urheiluun keskittyvä nettisivusto Deadspin.com julkaisi tammikuussa 2013 artikkelin, jonka mukaan tarina Te’on Lennay Kekua -nimisestä tyttöystävästä ja tämän menehtymisestä leukemiaan ennen Notre Damen ottelua Michigan Statea vastaan olisi huijausta. Tarina oli saanut merkittävää valtakunnallista julkisuutta, sillä Te’on 72-vuotias isoäiti oli nukkunut pois aiemmin samana päivänä. Notre Damen mukaan Te’o oli joutunut huijauksen kohteeksi. Hän oli saanut puhelun joulukuussa numerosta, joka hänen mukaansa kuului Lennay Kekua -nimellä esiintyneelle henkilölle. Te’on mukaan henkilön ääni oli myös vastannut hänen kuolleeksi olettaman tyttöystävänsä ääntä. Yliopiston mukaan tunnistamaton henkilö oli internetin ja puhelimen välityksellä esiintynyt Te’on tyttöystävänä, ja myöhemmin kyseinen henkilö oli yhdessä muiden huijaukseen osallistuneiden kanssa kehittänyt tarinan sairastumisesta leukemiaan. Tarina huijauksesta nousi otsikoihin ympäri Yhdysvaltoja. ==NFL-ura== Te’o oli yksi vuoden 2013 NFL:n varaustilaisuuden ykkösnimistä. Hän olisi voinut osallistua jo vuoden 2012 varaustilaisuuteen, mutta päätti tuolloin jatkaa vielä vuoden yliopistossa. Te’on osakkeita varaustilaisuudessa laski heikosti sujunut Combine- testitilaisuus sekä talven mittaan hänen ympärillään pyörinyt mediamylläkkä. San Diego Chargers varasi Te’on tilaisuuden toisella kierroksella, 38. pelaajana. 10\. maaliskuuta 2013 Te’o solmi Chargerien kanssa neljän vuoden sopimuksen. Sopimus on arvoltaan noin 5 miljoonaa dollaria.http://www.nfl.com/news/story/0ap1000000168392/article/manti-teo-san- diego-chargers-reach-contracthttp://sports.yahoo.com/blogs/nfl-shutdown- corner/saints-eagles-lions-chargers-sign-several-2013-nfl-021205924.html Neljän San Diegossa pelastussa kauden Te’o siirtyi kaksivuotisella sopimuksella New Orleans Saintsiin. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1991 syntyneet Luokka:Elävät henkilöt
Bryce Harper

Bryce Aron Max Harper (s. 16. lokakuuta 1992, Las Vegas, Nevada) on yhdysvaltalainen baseballpelaaja, joka pelaa tällä hetkellä MLB-liigan Philadelphia Philliesissa. Hänen pelipaikkansa on vasen koppari. Harper oli MLB:n varaustilaisuuden ensimmäinen varaus vuonna 2010. ==Ura== Harper oli Washington Nationalsin toinen perättäinen ykkösvaraus, seuran varattua edellisenä vuonna syöttäjä Stephen Strasburgin. Hän teki MLB-debyyttinsä 27. huhtikuuta 2012, ja onnistui vakiinnuttamaan paikkansa joukkueessa vahvoilla esityksillään. Harper valittiin heti tulokaskaudellaan MLB:n tähdistöotteluun, nuorimpana pelaajana kautta aikojen. Harper teki 330 miljoonan dollarin sopimuksen Philadelphia Philliesin kanssa kolmeksitoista vuodeksi vuonna 2019. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Vuonna 1992 syntyneet Luokka:Elävät henkilöt
J. W. Eloheimo

Johan Wilhelm (John William) Lindqvist (sukunimi myöh. Eloheimo; 9. joulukuuta 1847 Sahalahti – 8. joulukuuta 1913 Astoria, Oregon, Yhdysvallat) oli suomalainen pappi, toimittaja ja kristillinen kirjailija. Hän käytti nimimerkkejä Nino ja "N-o". Lindqvist tuli paremmin tunnetuksi amerikansuomalaisten siirtolaisten pappina J. W. Eloheimo nimellä. Lindqvistin vanhemmat olivat torppari Vilhelm Lindqvist ja Eva Fellman. Hän pääsi ylioppilaaksi Porvoon lukiosta 1872 ja opiskeli sitten Helsingin yliopistossa suorittaen teologian erotutkinnon. Lindvist vihittiin papiksi 1874. Lindvist oli vt. kirkkoherrana Orimattilassa 1880–1881, ylimääräisenä pappina Viipurissa 1886 ja vt. kappalaisena Porvoossa 1886–1887 Lindqvist muutti 1888 Yhdysvaltoihin ja toimi siellä pappina Calumetissa ja Ironwoodissa Michiganissa sekä Astoriassa Oregonissa. Hän perusti 1892 lyhytikäiseksi jääneen Kirkkokunnan Lehti-nimisen uskonnollisen viikkolehden Ironwoodiin. Vuonna 1894 samaan kaupunkiin perustettiin Kaleva-niminen viikkolehti ja Lindqvist (Eloheimo) oli sen toimituskunnassa. Hän toimi samoihin aikoihin myös perustamansa Suomalais-amerikkalaisen kirkon (Fenno-American Evangelical Lutheran Church) johtajana. Vuonna 1899 Eloheimo toimitti Suometar-nimistä lehteä Calumetissä. == Lähteet == * * Ylioppilasmatrikkeli 1853–1899 * Orimattilan pappisluettelo * Viipurin maa- ja kaupunkiseurakunnan pappisluettelo * Porvoon pappisluettelo * John Ilmari Kolehmainen : Finnish Newspapers and Periodicals in Michigan. Published in the Michigan History Magazine, Vol. 24, 1940, p. 119-127. == Aiheesta muualla == * "Pyhän liigan seitsemäs osasto" toimii. Salaperäisiä uhkauskirjeitä - mustapartaisia miehiä - revolverin laukauksia - häikäilemätön kiristysyritys. Eräs ainutlaatuinen sensaatio-juttu Helsingissä 45 vuotta sitten, Seura, 25.11.1936, nro 48, s. 12, Kansalliskirjaston digitaaliset aineistot Luokka:Suomalaiset kristilliset kirjailijat Luokka:Suomen evankelis-luterilaisen kirkon papit Luokka:Amerikansuomalaiset henkilöt Luokka:Vuonna 1847 syntyneet Luokka:Vuonna 1913 kuolleet
Koji Wakasa

Koji Wakasa (; s. 12. heinäkuuta 1953) on japanilainen entinen jääkiekkoilija. Hän pelasi seuratasolla Oji Eaglesissa. Puolustajana pelannut Wakasa osallistui maajoukkueessa ensimmäisissä MM-kisoissaan 1974, jolloin joukkue oli B-sarjassa. Hän oli mukana myös seuraavan vuoden B-sarjan MM-kilpailuissa ja vuoden 1976 olympialaisissa, joissa Japani sijoittui yhdeksänneksi. Wakasa pelasi vielä Lake Placidin olympialaisissa 1980 ja sen jälkeen kaksissa C-sarjan maailmanmestaruuskilpailuissa 1982 ja 1987. == Lähteet == Luokka:Japanilaiset jääkiekkoilijat Luokka:Vuonna 1953 syntyneet Luokka:Elävät henkilöt
The Notwist

The Notwist on vuonna 1989 perustettu saksalainen rockyhtye. Uransa aikana yhtyeen musiikki on kehittynyt useiden vaiheiden läpi indie pop -vaikutteita sisältävästä post-hardcoresta vahvasti elektronisen musiikin vaikuttamaan ilmaisuun. Pitchfork Media -musiikkisivusto valisti The Notwistin albumin Neon Golden vuosien 2000-2004 parhaiden albumien listaansa sijalle 23. == Historia == The Notwist perustettiin Weilheimissa lähellä Müncheniä. Yhtyeen ura alkoi esittämällä post-hardcorea, mutta myöhemmin heidän kappaleensa saivat vaikutteita 1980-luvun indie popista. Kolmannella albumillaan 12 The Notwist oli kehittynyt vaihtoehtorockyhtyeeksi. Sillä yhtyeen musiikissa oli myös mukana ensi kertaa elektronisen musiikin elementtejä, jotka muistuttivat yhtyeistä kuten Autechre ja Oval. Neljäs albumi Shrink koostui jo melkein kokonaan abstraktilla elektronisella soundilla kyllästetty. Myöhemmillä albumeilla elektroniset vaikutteet ovat olleet taempana ja yhtyeen musiikki on ollut kappalekeskeisempää. == Jäsenet == *Markus Acher - laulu ja kitara (1989-) *Micha Acher - basso (1989-) *Martin Gretschmann - kosketinsoitin (1997-) *Andi Haberl - rummut (2007-) === Entiset jäsenet === *Martin Messerschmid - rummut (1989-2007) == Diskografia == === Albumit === *The Notwist (1990) *Nook (1992) *12 (1995) *Shrink (1998) *Neon Golden (2002) *The Devil, You & Me (2008) *Storm (2009) (soundtrack elokuvaan Storm) *Close to the Glass (2014) *The Messier Objects (2015) *Superheroes, Ghostvillains + Stuff (2016) - (livealbumi) === EP:t === *Johnny and Mary (1994) *Different Cars and Trains (2003) *Lichter (2003) (soundtrack elokuvaan Kaukaiset valot) *Solo Swim (2004) == Lähteet == == Aiheesta muualla == *Yhtyeen kotisivu Notwist, The Luokka:Post-hardcore-yhtyeet
Isaac Westergren

Johan Isaac Westergren (12. heinäkuuta 1875 Gävle - 16\. lokakuuta 1950 Leksand) oli ruotsalainen yleisurheilija, joka kilpaili pikajuoksussa. Hän edusti seuratasolla IFK Gävleä. Westergren kilpaili Pariisin olympialaisissa 1900 60 metrillä, jolla hän ei päässyt alkueristä jatkoon sekä 100 metrin kisassa, jossa hän myös karsiutui. Hänen 100 metrin ennätysaikansa 10,8 sekuntia vuodelta 1898 sivusi matkan maailmanennätystä vuoteen 1906. Westergren toimi vuodesta 1922 lähtien Ruotsin jääkiekkoliiton ensimmäisenä puheenjohtajana. == Lähteet == Luokka:Ruotsalaiset pikajuoksijat Luokka:Ruotsalaiset urheiluvaikuttajat Luokka:Vuonna 1875 syntyneet Luokka:Vuonna 1950 kuolleet
Papavi

Papavi (Asimina triloba)ONKI-ontologiapalvelu, Kassu (suomenkielinen nimi) on annoonakasvien heimoon kuuluva kesävihanta hedelmäpuu. Sitä esiintyy Pohjois- Amerikan itäosissa. Papavin makeaa hedelmää käytetään ruoaksi mutta lähinnä vain puun luontaisella esiintymisalueella; puuta ei kaupallisesti viljellä. Papavilla on suurin Yhdysvalloissa luonnonvaraisena kasvava hedelmä. == Kuvaus == Papavi on pieni puu kasvaen noin 5–10 metriä korkeaksi. Runko on yleensä ohut ja paksuimmillaankin vain 20–30 cm halkaisijaltaan. Avoimella, aurinkoisella paikalla puu on usein kartiomainen ja suorarunkoinen, kun taas suurempien puiden varjossa se muodostaa tiheitä pensaikoita. Suuret, 15–30 cm pitkät lehdet ovat muodoltaan suikeat. Papavi on kesävihanta, ja lehtien syysväri on keltaisenruskea. Noin 5 cm leveät kukat kasvavat edellisvuoden versoihin, Kukat puhkeavat keväällä hieman ennen lehtiä. Kukkien pölyttäjinä toimivat useat kärpäs- ja kovakuoriaislajit. Vihreäkuorinen hedelmä on jopa 15 cm pitkä. Hedelmäliha on kypsänä hyvin pehmeää, väriltään keltaista. Hedelmän sisällä on useita pavunmuotoisia siemeniä kahdessa rivissä.Flora of North America: Asimina triloba Purdue University: the New Crop Resource Online Program == Levinneisyys ja elinympäristö == Papavi esiintyy laajoilla alueilla Yhdysvaltain itäosissa ja Kanadan aivan eteläosassa. Sen esiintymisalue ulottuu pohjoisesta New Yorkista ja Etelä-Ontariosta Pohjois- Floridaan ja Louisianaan. Lännessä se rajoittuu Kansasiin ja Teksasiin. == Käyttö == Puuta käytetään koristekasvina ja hedelmäpuuna pihoissa. Papavin hedelmää käytetään ruoaksi; sitä syödään sellaisenaan sekä käytetään jälkiruoissa. Maun sanotaan muistuttavan banaanin, mangon ja ananaksen sekoitusta. Hedelmä säilyy vain noin 2–3 päivää huoneenlämmössä. Lajia ei kuitenkaan laajamittaisesti kaupallisesti viljellä hedelmäpuuna, mikä johtuu todennäköisesti osittain hedelmän huonosta säilymisestä, vaikkakin hedelmä on helppo pakastaa tai soseuttaa ja säilöä. == Lähteet == == Aiheesta muualla == *Dr. Duke's Phytochemical and Ethnobotanical Databases: Asimina triloba Luokka:Annoonakasvit Luokka:Hedelmät
Jessica García

Jessica García (s. 12. heinäkuuta 1980 San Juan) on puertoricolainen judoka. García voitti ensimmäisen Pan-Amerikan mestaruuspronssinsa vuonna 2000 alle 63-kiloisten sarjassa. Hän voitti samoissa kisoissa kultaa 2003 ja pronssia 2004, molemmat alle 57 kilon painoluokassa. García kilpaili 57 kilon sarjassa myös Ateenan olympialaisissa 2004, joissa hän hävisi puolivälieräottelunsa. Vuonna 2005 hän palasi takaisin 63 kilon luokkaan, jossa hän oli Pan-Amerikan- mestaruuskisojen pronssilla 2005, 2007 ja 2012. == Lähteet == Luokka:Puertoricolaiset judokat Luokka:Vuonna 1980 syntyneet Luokka:Elävät henkilöt
John Lee

John Henry George ”Babbacombe” Lee oli englantilainen hovimestari, joka tuomittiin kuolemaan työnantajansa Emma Keysen murhasta vuonna 1885. Hänet tunnetaan siitä, että häntä yritettiin helmikuun 23. päivänä hirttää kolme kertaa, mutta hän jäi kaikilla kolmella kerralla eloon, koska hirttoluukkua ei saatu toimimaan. Lopulta viranomaiset luopuivat kuolemantuomiosta ja hänelle annettiin elinkautinen. ==Aiheesta muualla== *The Man They Could Not Hang BBC:n artikkeli. Luokka:Brittiläiset murhaajat Luokka:Vuonna 1864 syntyneet Luokka:Vuonna 1945 kuolleet
Helsingin IV terveydenhuolto-oppilaitos

Helsingin IV terveydenhuolto-oppilaitos oli vuosina 1965–1996 Helsingissä toiminut ammatillinen oppilaitos. Aiemmin sen nimi oli Helsingin IV sairaanhoitoalan oppilaitos (1965–1966) ja Helsingin IV sairaanhoito- oppilaitos (1966–1988). Loppuaikoina sieltä pystyi valmistumaan 17 ammattiin (Helsingin laboratorioteknillisten apulaisten kurssit, apuhoitajakurssit, röntgenhoitajakurssit, Valtion lääkintävoimistelijakurssit, Invalidisäätiön lääkitysvoimisteluopisto, hammashoitajakoulu, jalkojenhoitajakoulu, apuneuvoteknikot, välinehuoltajat ja laboratoriohoitajat). Siitä tuli vuonna 1996 osa Helsingin väliaikaista ammattikorkeakoulua Vanhalla Viertotiellä ja vuonna 1999 osa Helsingin ammattikorkeakoulua Stadiaa. == Lähteet == * http://www.narc.fi:8080/VakkaWWW/Selaus.action;jsessionid=9B92FE7399C7E8CAEB3779A300E52FD1?kuvailuTaso=AM&avain;=37183.KA Luokka:Helsingin oppilaitokset
Styx (kuu)

Styx (aiempi nimitys S/2012 (134340) 1) on transneptunisiin kohteisiin kuuluvan kääpiöplaneetta Pluton kuu. Se tunnetaan myös epävirallisesti nimellä P5. Kuun löydöstä ilmoitettiin heinäkuussa 2012. Avaruusteleskooppi Hubblen kuvia analysoineet tähtitieteilijät arvioivat löytyneen kuun olevan muodoltaan epäsäännöllinen ja läpimitaltaan 10–25 kilometriä.Hubblesite: Hubble Discovers a Fifth Moon Orbiting Pluto NASA: Hubble Discovers a Fifth Moon Orbiting Pluto Pluto, Charon, Nix, Hydra, S/2011 (134340) 1, and S/2012 (134340) 1 Heinäkuun 2015 puolivälissä New Horizons -luotain otti Styxistä kuvia. Kuvien perusteella Styx on pitkulainen kuu, jonka pituus on 7 kilometriä pisimmältä sivultaan ja 5 kilometriä lyhimmältä sivultaan. == Katso myös == * Pluton kuut * Kerberos (kuu) * Dysnomia (kuu) == Lähteet == Luokka:Pluto (kääpiöplaneetta) Luokka:Kuiperin vyöhyke Luokka:Transneptuniset kohteet Luokka:Plutoidien kuut
Kristianstadin lääni

Kristianstadin lääni () on yksi Ruotsin entisistä lääneistä. Se koostui Skånen maakunnan koillisosasta, jonka lisäksi siihen kuului Hallandin maakunnasta Östra Karupin pitäjä. Kristianstadin lääni perustettiin vuonna 1719, ja sen pääkaupunkina toimi Kristianstad. Vuonna 1997 Kristianstadin lääni yhdistettiin Malmöhusin läänin kanssa Skånen lääniksi. Nykyisin lääniä vastaa valtiopäivävaaleissa Skånen läänin pohjoinen ja itäinen vaalipiiri, aiemmalta nimeltään Kristianstadin läänin vaalipiiri. ==Kihlakunnat== Kristianstadin läänissä oli 10 kihlakuntaa, jotka on sittemmin lakkautettu. * Albon kihlakunta * Bjären kihlakunta * Gärdin kihlakunta * Ingelstadin kihlakunta * Järrestadin kihlakunta * Norra Åsbon kihlakunta * Södra Åsbon kihlakunta * Villandin kihlakunta * Västra Göingen kihlakunta * Östra Göingen kihlakunta Kihlakuntien käyttämät vaakunat olivat seuraavanlaiset: Kuva:Albo_vapen.svg|Albon kihlakunta Kuva:Bjäre_vapen.svg|Bjären kihlakunta Kuva:Gärds_vapen.svg|Gärdin kihlakunta Kuva:Ingelstad vapen.svg|Ingelstadin kihlakunta Kuva:Järrestad_vapen.svg|Järrestadin kihlakunta Kuva:Norra_Åsbo_vapen.svg|Norra Åsbon kihlakunta Kuva:Södra_Åsbo_vapen.svg|Södra Åsbon kihlakunta Kuva:Villand_vapen.svg|Villandin kihlakunta Kuva:Västra_Göinge_vapen.svg|Västra Göingen kihlakunta Kuva:Östra_Göinge_härad_vapen.svg|Östra Göingen kihlakunta ==Kunnat== ===Kunnat 1970-luvulta eteenpäin=== * Bromöllan kunta * Båstadin kunta * Hässleholmin kunta * Klippanin kunta * Kristianstadin kunta * Osbyn kunta * Perstorpin kunta * Simrishamnin kunta * Tomelillan kunta * Åstorpin kunta * Ängelholmin kunta * Örkelljungan kunta * Östra Göingen kunta ===Kunnat 1950-luvulta 1970-luvulle=== Kaupungit (4 kpl): *Hässleholm *Kristianstad *Simrishamn *Ängelholm Kauppalat (9 kpl): *Bromölla *Båstad *Klippan *Osby *Perstorp *Tomelilla *Vinslöv *Åhus *Åstorp Maalaiskunnat (45 kpl): *Araslövin maalaiskunta *Ausåsin maalaiskunta *Barkåkran maalaiskunta *Bjärnumin maalaiskunta *Borrbyn maalaiskunta *Brobyn maalaiskunta *Brösarpin maalaiskunta *Degebergan maalaiskunta *Everödin maalaiskunta *Fjälkingen maalaiskunta *Förslövsholmin maalaiskunta *Glemmingebron maalaiskunta *Glimåkran maalaiskunta *Hammenhögin maalaiskunta *Hjärnarpin maalaiskunta *Hjärsåsin maalaiskunta *Hästvedan maalaiskunta *Ivetoftan maalaiskunta *Kivikin maalaiskunta *Knislingen maalaiskunta *Kvidingen maalaiskunta *Loshultin maalaiskunta *Löderupin maalaiskunta *Munka-Ljungbyn maalaiskunta *Nosabyn maalaiskunta *Näsumin maalaiskunta *Onslunda maalaiskunta *Oppmannan ja Vångan maalaiskunta *Osbyn maalaiskunta *Risebergan maalaiskunta *Skånes- Fagerhultin maalaiskunta *Smedstorpin maalaiskunta *Stobyn maalaiskunta *Sösdalan maalaiskunta *Tollarpin maalaiskunta *Tommarpin maalaiskunta *Tränen maalaiskunta *Tyringen maalaiskunta *Vinslövin maalaiskunta *Vittsjön maalaiskunta *Vän maalaiskunta *Västra Bjäre maalaiskunta *Örkelljungan maalaiskunta *Örkenedin maalaiskunta *Östra Ljungbyn maalaiskunta ==Väestönkehitys== ==Katso myös== * Malmöhusin lääni * Skånen lääni ==Lähteet== Luokka:Ruotsin entiset läänit
Sijilmasa

Sijilmasa (myös Sidjilmasa, Sijilmassa) oli keskiaikainen kaupunki Marokon kaakkoisosassa. Se sijaitsi Tafilaltin keitaalla Saharan autiomaan reunalla. 900–1300-luvuilla kaupunki oli tärkeä Välimeren ja Sudanin alueen välisen karavaanikaupan välittäjä. Arabien ja berberien vuonna 757 perustama Sijilmasa oli aluksi Midrar-dynastian johtama itsenäinen kaupunkivaltio. 1000-luvulta lähtien sitä hallitsivat almoravidit, almohadit ja merinidit. Kauppayhteydet ulottuivat etelässä Audaghostiin, Gaoon ja Timbuktuun sekä pohjoisessa Algeriaan, Tunisian ja Kairoon. Kaupungissa asui myös genovalaisia ja juutalaisia kauppiaita. 1300-luvun puolivälissä Sijilmasan kautta kulki kolmasosa Euroopan ja muslimimaailman kullasta sekä satoja tuhansia mustia orjia. Kaupunki oli myös huomattava uskonnollinen keskus. Merinidien kauppa- ja veropolitiikka sekä sisäiset levottomuudet tuhosivat Sijilmasan kaupallisen aseman 1300-luvun loppuun mennessä. Vuoden 1393 kapinan jälkeen sen asukkaat muuttivat Tafilaltin keitaan linnoitettuihin kyliin ja jättivät raunioituneen kaupungin autioksi. Nykyään paikalla on enää 1400-luvulla rakennettu ja vuonna 1796 uudistettu savitiilinen moskeija sekä joukko sufipyhimysten hautoja, jotka yhä houkuttelevat pyhiinvaeltajia. ==Lähteet== Luokka:Marokon historia
Currywurst

Currywurst on saksalainen, alun perin Berliinistä peräisin oleva makkararuoka. Sen erikoispiirre on currylla maustettu tomaattisose. Makkara-annoksen kehitti länsiberliiniläinen Herta Heuwer vuonna 1949. Hän sekoitti brittisotilailta hankkimistaan mausteista – tomaattiketsuppia, Worcesterkastiketta ja curryjauhetta – kastikkeen, jota alkoi tarjota grillatun makkaran kanssa. Autonvalmistajana tunnettu Volkswagen-yritys harjoittaa myös elintarviketeollisuutta. Sillä on oma currywurstyksikkönsä autotehtaansa yhteydessä. Vuonna 2011 yksikön tuotanto oli noin 4,8 miljoonaa makkaraa tehden currywurstista yhtiön myydyimmän tuotteen. Makkaran ohella valmistetaan myös ketsuppia. Tuotteita myydään muutamissa saksalaisissa elintarvikeliikkeissä. Currywurstia on yhtiössä valmistettu vuodesta 1973, ketsuppia on pullotettu vuodesta 1997. ==Lähteet== ==Aiheesta muualla== *Berliinin currywurstmuseon verkkosivu Luokka:Saksalainen keittiö Luokka:Berliini Luokka:Pikaruoka
Neiti Etsivä Atlantilla

Neiti Etsivä Atlantilla ()http://www.worldcat.org/title/neiti-etsiva- atlantilla/oclc/057925254 on 66. Neiti Etsivä -kirjasarjan suomennettu romaani. Se ilmestyi Suomessa 1990 suomentajanaan Esa Mela. Sivuja kirjassa on 147. ==Henkilöt== *Paula Drew - Neiti Etsivä *Bess Marvin - Paulan ystävä ja Georgen serkku *George Fayne - Paulan ystävä ja Bessin serkku *Petra Detweiler - Tyttöjen hyttikaveri, jalokivavarkaaksi epäilty, laivan kapteenin veljentytär *Heinrich - Hyttipalvelija *Rod Havelock - Purserin apulainen *Kapteeni Detweiler - Laivan kapteeni ja Petran setä *Lou - Lukkoseppä *Pieter - Lastiruuman vartija *Tohtori Karl - Laivan lääkäri *Bobby - Pikkupoika *Otto August - Laivan matkustaja *Al - Laivan matkustaja *Bruce - Laivan matkustaja *Chipper - Laivan matkustaja *Tubby - Laivan matkustaja *Herra Carson - FBI- agentti ==Lähteet== Luokka:Nuortenkirjat Luokka:Vuoden 1940 kirjat
Ricardo Teixeira (urheilujohtaja)

Ricardo Terra Teixeira (s. 20. kesäkuuta 1947Teixeira Ricardo Terra - Brazil ) on brasilialainen urheilujohtaja, joka on toiminut Brasilian jalkapalloliiton puheenjohtajana 1989–2012. Teixeira sai vuonna 2012 tuomion lahjuksen vastaanotosta International Sport and Leisure -yhtiöltä eli ISL:ltä ollessaan Fifan hallituksen jäsen. Tuomion antoi Sveitsin korkein oikeus ja sen mukaan Teixeiran saaman lahjuksen suuruus on yli kymmenen miljoonaa euroa. Fifan johdolla on ollut tiedossa, että lahjuksia on maksettu. Samaan aikaan tuomion sai myös Fifan aiempi puheenjohtaja ja Kansainvälisen olympiakomitean entinen jäsen, Teixeiran entinen appi João Havelange.Fifan entinen puheenjohtaja Havelange vastaanotti miljoonien lahjukset Teixeiralla on tilillään aiempiakin väärinkäytöksiä.Telegraph,co.uk, Own goals from Senhor Futebol ja I will make your lives hell, says Teixeir == Lähteet == Luokka:FIFA Luokka:Urheilujohtajat Luokka:Kansainvälisen olympiakomitean jäsenet Luokka:Brasilialaiset henkilöt Luokka:Vuonna 1947 syntyneet Luokka:Elävät henkilöt
Suvirannan luonnonsuojelualue

Suvirannan luonnonsuojelualue on yksityinen Natura 2000 -alueisiin kuuluva luonnonsuojelualue Haminassa Vilniemen luoteisrannalla. Alue rajautuu Haminanlahteen. Luonnonsuojelualueen pinta-ala 54 hehtaaria. Suojelualueen opastaulun mukaan pinta-ala on noin 58 ha, josta vesialuetta noin 17 ha. Suojelualue on perustettu alun perin osittain jo vuonna 1931 Vilniemen kartanon maille ja se oli Kaakkois-Suomen vanhin yksityismaalle perustettu luonnonsuojelualue. Rauhoitettua aluetta on laajennettu vuonna 1949 ja hieman supistettu rakennetuilta alueilta 1984. Alueen luonto sisältää vanhaa metsää, rantalehtoja ja merenrantaniittyä. Alueeseen kuuluu myös meren rantavyöhyke saarineen ja kareineen. == Lähteet == Luokka:Haminan luonto Luokka:Suomen Natura-alueet Luokka:Kymenlaakson luonnonsuojelualueet
Gina (yhtye)

Gina on suomalainen rock-yhtye, joka on perustettu kesällä 2006. == Historia == Ginan soittajatrio Omppu Oinonen, Toomas Laumets ja Risto Lindeman ovat soittaneet yhdessä vuodesta 2001 alkaen. Gina on keikkaillut Suomessa ja Virossa. Se kutsuttiin Viroon LELLE ALTERNATIIVE 2008 -festivaaleille ja Viljandin Bändide Päev -tapahtumaan yllätysesiintyjäksi 2009. Yhtye esiintyi ainoana ulkomaalaisena bändinä ROCK RAMP 2011 -festivaaleilla Virossa. == Jäsenet == Nykyiset *Regina Launivuo – laulu (2006–) *Omppu Oinonen – kitara (2006–) *Risto Lindeman – basso (2006–) *Toomas Laumets – rummut (2006–) *Timo Kivijärvi “live backing musician” – koskettimet (2010–) Entiset *Mika Kovanen – koskettimet (2008–2010) == Diskografia == ===Album=== *Hush (2013) ===EP=== *Nasty ho! (2011) #Nasty ho! #Sinun #Sorry ===Single=== *Nasty ho! (2010) #Nasty ho! ===Demot=== *Sorry (2009) #Sorry *Path (2008) #Path #Someone #Beginning of an end *Shoot you (2007) #Shoot you #Free #Blaah blaah == Musiikkivideo == *Nasty ho! (2010) ==Lähteet== Viralliset sivut ==Aiheesta muualla== Facebook Luokka:Suomalaiset rockyhtyeet Luokka:2000-vuosikymmenen yhtyeet ja sooloartistit
Nils Palme

thumb|right|Nils Palmen hauta Svärtan hautausmaalla. Nils Palme (26. helmikuuta 1895 Djursholm – 6. tammikuuta 1963 Sjösa) oli ruotsalainen upseeri ja tilanomistaja. Nils Palme oli Sven Palmen ja suomalaisen Hanna Maria von Bornin poika. Hänen veljiään olivat Olof Palme ja Gunnar Palme. Hän toimi upseerina Götan tykistörykmentissä (Göta artilleriregemente), ennen kuin hän tuli 4. patteriston päälliköksi Suomen sisällissodassa. Toisen maailmansodan aikanakin hän rupesi värväämään ruotsalaisia vapaaehtoisia Suomen sotiin (katso myös: Suomen armeijan ulkomaalaiset vapaaehtoiset talvisodassa, Svenska Frivilligkåren). Sodan loppuvaiheessa vuonna 1944 Palme osallistui talvisodan jälkeen vuonna 1940 tehdyn kultakeräyksen yhteydessä saatujen korujen Ruotsiin myynnissä niistä irrotettujen korujen ja aitojen jalokivien osalta. Hänen omistamansa maatila sijaitsi lähellä Nyköpingiä. ==Kirjallisuutta== * Två dagar i Tavastland med detachement Ahrenberg i mars 1918. Stockholm 1936 ==Lähteet== * Rainer Andersson, Vad gjorde du i Finland, far? Svenska frivilliga i inbördeskriget 1918. Stockholm 1999 * Eric Appelroth, Artilleriskolan i Jakobstad. Kort historik. Jakobstad 1968 ===Viitteet=== Luokka:Ruotsalaiset upseerit Luokka:Suomen sisällissodan valkoiset Luokka:Vuonna 1895 syntyneet Luokka:Vuonna 1963 kuolleet
Pimeä nousee (kirja)

Pimeä nousee on vuonna 1973 julkaistu Susan Cooperin kirjoittaman samannimisen kirjasarjan toinen romaani. Kirjasta on tehty samanniminen elokuva, jossa päähenkilö Will etsii tunnukset ja kukistaa Pimeän, mutta muuten perustuu kirjaan. Luokka:Englantilaiset nuorten fantasiaromaanit Luokka:Vuoden 1973 kirjat en:The Dark Is Rising Sequence#The Dark Is Rising
Mustamulperi

Mustamulperi (Morus nigra) on mulperikasvien heimoon kuuluva kesävihanta puu. Sitä kasvatetaan hedelmäpuuna, koristekasvina sekä silkkiä tuottavan mulperiperhosen ravinnoksi. == Kuvaus == Mustamulperi on pienehkö puu tai suuri pensas kasvaen 6–9 metriä korkeaksi. Lehtien muoto vaihtelee jopa samalla puuyksilöllä: osa lehdistä on soikeita, toiset sormijakoisia. Lehdet ovat yleensä 7–12,5 cm pitkät, karheat yläpinnalta ja nukkaiset alapinnalta. Lehdet ovat sahalaitaiset. Mustamulperi on tuulipölytteinen, ja puut voivat olla joko yksi- tai kaksikotisia. Kukinto on norkko, jonka jokaisesta emikukasta kehittyy erillinen hedelmä. Norkon pienet hedelmät kasvavat kehittyessään yhteen ja muodostavat 1,3–2,5 senttimetriä pitkän kerrannaishedelmän. Flora of China: Morus nigra == Levinneisyys ja elinympäristö == Mustamulperi kasvaa nykyisellään luonnonvaraisena läntisen ja eteläisen Aasian alueella Iranissa, Afganistanissa, Pakistanissa ja Intiassa, joskin alkuperäinen levinneisyysalue ilman ihmisen vaikutusta on todennäköisesti ollut suppeampi. Sitä esiintyy merenpinnantasosta aina 2 000 metrin korkeuteen. Puu kestää hyvin kuivia kausia sekä kylmiä talvia mutta kasvaa parhaiten rannikkoseuduilla tuulelta suojatuilla paikoilla. Puuta on kasvatetaan nykyään laajalti ympäri maailmaa sekä hyöty- että koristekasvina. == Käyttö == Mustamulperin kerrannaishedelmiä käytetään ravinnoksi sekä tuoreena että kuivattuna. Niistä myös tehdään piirakoita, hilloja ja muita jälkiruokia. Hedelmistä tehdään käyttämällä myös alkoholijuomia. Mustamulperin hedelmää pidetään usein mulpereista parhaan makuisena. Puusta saadaan puutavaraa, sen kaarnasta tekstiilikuituja ja lehdistä väriainetta. Mustamulperia on myös käytetty silkkiä tuottavan mulperiperhosen ravintona, vaikka valkomulperin (Morus alba) ajatellaankin sopivan paremmin tähän tarkoitukseen. Lisäksi puun eri osia on käytetty lääkekasvina antipyreettisten, laksatiivisten ja adstringoivien vaikutusten vuoksi. == Lähteet == === Viitteet === == Aiheesta muualla == *Laji.fi: Mustamulperi (Morus nigra) *ITIS: Morus nigra *United States Department of Agriculture (USDA): Morus nigra *Food Component Database (FooDB): Black mulberry (Morus nigra) *Centre for Agriculture and Biosciences International (CABI): Morus nigra (black mulberry) Luokka:Mulperikasvit Luokka:Viljeltävät ravintokasvit